Pročko, Jozef, poslanec NR SR (2020-04-07):
A, pán Kotleba, ja vám netykám, netykajte mi, prosím vás. Dobre? Ďakujem. Ešte raz. Osem rokov som robil poslanca, ktorý má na starosti životné prostredie. To, čo tu dvanásť rokov robila vláda SMER-u v životnom prostredí, bola katastrofa. Žiadne zákony, ktoré by naozaj to životné prostredie nejakým spôsobom zlepšovali, nebolo, nebolo, nebolo tu naozaj nič. Nič. Tie samosprávy sa opierali sami o seba, pomáhali si sami sebe. Áno, problém obrovský sú, sú fľaše umelohmotné, ktoré vyhadzujú nezodpovední občania, obrovské problémy, sami dobre viete, ako v osadách končia tento, ako končí tento odpad. Tie osady sú pri potokoch a pri riekach. Toto všetko, všetko splavujú naše vody a ide to svojím spôsobom s Božou pomocou tam, kde to nemá ísť. Zákony, ktoré teraz pripravuje táto vláda, nechcú poškodiť Slovensku, práve naopak. A to, že sa oháňate, milí smeráci a Kotlebovci, koronavírusom a že hovoríte, že táto vláda zakrýva za koronavírus svoje kšefty, je také bohapusté klamstvo a taká, taký politický marketing, ktorý tu od začiatku predvádzate. Už som to tu dnes hovoril, vy, prihlási sa jeden poslanec kotlebovský a druhí mu robia ňuňuňu-ňuňuňu. Žiadne riešenia, nič! Nič! A pomoc, rozprávate o pomoci a nič nerobíte, nič iné, len politicky tu robíte z tejto vlády zlodejov. A ešte nič neurobila, táto vláda za 12 alebo 13 dní urobila viac ako Fico za celé obdobie. Všetci dobre vieme, čo sa tu dialo, ako sa kšeftovalo. A ešte sa a ešte sa stále kšeftuje, ešte pohrobkovia SMER-u robia zle, stále robia zle! A všetci to vieme! A čo robí, čo robí opozícia?! Čo robí Fico? Spravia si tlačovku, kde všetko je zlé. Všetko je zlé. Fico mal 100 dní, mal 100 dní na to. Koľko má Matovič? 100 minút? A robíte z nás idiotov, vysmievate sa?! Ja som v živote nevidel také niečo, keď vystúpil kolega Šefčík, ako ste sa tu správali! Aké vulgarizmy ste púšťali, aké sprosté slová ste púšťali. Ja som osobne zažil na chodbe pána poslanca, ktorý mi nadával do odporných slov, a čo si to ja predstavujem. No ja mám svoj názor a ja si vyprosujem, aby ste sa ku mne takto správali. Ja sa k vám tak nesprávam. Táto vláda jednoznačne počas svojho pôsobenia naozaj sa snaží obmedziť dôsledky koronavírusu a nerobí, nerobí si kšefty, ale práve naopak, v týchto ťažkých podmienkach sa snaží zachrániť túto republiku a ľudí, ktorí to potrebujú. Vy tu rozprávate o tom, prihlásite sa, musíme zachrániť mladé rodiny, musíme zachrániť tých, zachráňme tých, zachráňme tých! No ako ich zachránime?! Dajte jedno riešenie! Pomôžte. A potom sa prihlási ďalší a povie: Tak to je správne, zachráňme rodiny, zachráňme rodiny! Robíte si politický marketing a videjká si potom dávate na Facebook a rozprávate, akí ste skvelí a fantastickí! Ja chcem len povedať všetkým vám a ja vás prosím, prosím vás, ja som človek, ktorý založil spoločnosť, máme reštauráciu, ktorá tiež dáva do skla tieto, zariadenia triedime. Ja keď stadiaľto odídem, tak mám ísť kde, viem sa o seba postarať, ale keď sa na vás tu pozerám niektorých, tak tu robíte, viete čo, sednete, sedíte a rozprávate bludy len preto, aby ste ten plat skvelý, o ktorom rozprávate, dostali. Ale aby ste ten plat, ktorý ste dostali, ktorý máte skvelý, a aby ste sa ho vzdali, keď sa chcete vzdať, o všetkých, tak to nespravíte! To je také, farizejstvo! Neskutočné! Neskutočné! Tak to keď myslíte dobre, tak sa toho vzdajte. Ja by som chcel naozaj úprimne podporiť nielen tento zákon, pretože pred voľbami sme všetci rozprávali o tom, ako majú občania právo sa zúčastňovať na rozhodovaní štátu, a ja som sa ako občan sem zapojil, ja nechcem byť politik, ja chcem byť verejný činiteľ, ktorý sa bude snažiť pomôcť tejto vláde svojím konaním. Nechcem kšeftovať, neprišiel som si tu robiť kšefty, neprišiel som rozdávať bagre svojim blízkym za jedno euro. Ale tento zákon jednoznačne aj teraz chce pomôcť občanom, aby sa zapojili do toho celého procesu. Mne je ľúto, ak teda naozaj ste nedostali ten zákon, neviem, na prerokovanie, to, to, to mi je fakt ľúto, lebo proti tomu som, ja som za spravodlivosť a som za to, aby každý mal právo sa vyjadriť, ale vyjadrujte sa, prosím vás veľmi pekne, naozaj tak, ako, ako vám to káže svedomie, nie tak, ako vám to káže Robert Fico, ktorý sem príde. Ja keď ho vidím, ako tu rozhadzuje rukami, ako si z vás spravil svojich poslíčkov, to je katastrofa, neskutočná katastrofa! A takto tu to fungovalo 12 rokov. Robo porozdával svojim blízkym peniažky a blízki držia hubu a krok! Ale ja nemusím, ja som slobodný človek, nikdy som od tejto vlády nedostal nič, všetko som si urobil svojimi, svojimi rukami, nekšeftoval som v Čistom dni. Takže vás chcem poprosiť naozaj o podporu tohto zákona, ktorý jednoznačne, ale jednoznačne chce pomôcť. A nielen tento zákon, ale všetky zákony, ktoré sú v tomto skrátenom legislatívnom konaní, nie sú proti Slovákom. Ani proti jednému Slovákovi. Aj mne ľudia píšu, ja mám naozaj stránku, ktorá má obrovskú sledovanosť, a píšu mi a prosia o pomoc, lebo nemajú tí ľudia možnosť, sú ľudia, ktorí boli dlhodobo na úradoch práce, sú tam ľudia, ktorí majú obrovské problémy, ale snažíme sa im pomôcť. Nielen, nielen slovami, ale snažíme sa im pomôcť naozaj skutkami a činmi a tým, čo sa tu deje. Ak ste si tak, ak si takto predstavujete to, tu ďalšie pôsobenie v parlamente, tak sa budem tešiť, pretože sa tu niektorí budú naozaj prihlasovať, budú si robiť politický marketing, budú klamať a budú si robiť tlačovky. Ale ja chcem poprosiť vás všetkých doma, ktorí teraz pozeráte, ak je toto živé vysielanie, prosím vás, zamyslite sa nad tým, čo sa tu dvanásť rokov dialo. Kto vás dvanásť rokov okrádal, kto zarábal na všetkom, na každom jednom štátnom kšefte?! A toto, toto chcem, aby sa tu skončilo, aby tu naozaj konečne začali vládnuť občania, a nie aby sme boli sluhovia nejakej politickej strany! Ďakujem veľmi pekne. (Potlesk.)